РЕПИБЛИКА СРБИЈА

АП ВОЈВОДИНА

OПШТИНА ЖИТИШТЕ

ОДЕЉЕЊЕ ЗА ПРИВРЕДУ,УРБАНИЗАМ, ПУТНУ ПРИВРЕДУ,

КОМУНАЛНО СТАМБЕНЕ ПОСЛОВЕ И ЗАШТИТУ ЖИВОТНЕ СРЕДИНЕ

ИНСПЕКЦИЈА ЗА ЖАШТИТУ ЖИВОТНЕ СРЕДИНЕ

ИЗВЕШТАЈ О РАДУ ИНСПЕКЦИЈЕ ЗА

ЗАШТИТУ ЖИВОТНЕ СРЕДИНЕ ЗА 2022.

ГОДИНУ

|  |
| --- |
| Сходно члану 44. Закона о инспекцијском надзору („Сл. гласник РС“, бр. 36/2015, 44/2018- др. закон и 95/2018), Сектор за надзор и превентивно деловање у животној средини, Министарства заштите животне средине, даје сагласност на годишњи извештај за 2022. годину инспекцији за заштиту животне средине Општинске управе Општине Житиште, (бр. 353-03-1016/2023-07 од 29.03.2023.год.) |

Житиште, фебруар 2023

**1.Увод**

 Годишњи извештај о раду Инспекције за заштиту животне средине у оквиру Одељења за привреду, урбанизам, путну привреду, комунално стамбене послове и заштиту животне средине Општинске управе Житиште, за 2022. годину, сачињен је у складу са чланом 44. Закона о инспекцијском надзору ( „Сл.гласник РС“ бр. 36/2015, 44/2018- др. закон и 95/2018).

**2. Надлежност поступања инспекције**

 Правни основ по којем поступа инспекција за заштиту животне средине представљају законски и подзаконски акти:

* ОСНОВНИ ЗАКОНИ:

 - Закон о општем управном поступку („Сл. гласник РС“, бр.18/2016 и 95/2018-

 аутентично тумачење и 2/2023 – oдлука УС),

 - Закон о инспекцијском надзору(„Сл.гласник РС“, бр. 36/2015, 44/2018-др.закон и

 95/2018).

* ПОСЕБНИ ЗАКОНИ:

 - Закон о заштитити животне средине („Сл. гласник РС“, бр.135/04,36/09, 36/2009-

 др.закон,72/09- др. закон, 43/2011-одлука УС, 14/2016, 76/2018, 95/2018-др.закон,

 95/2018-др.закон),

 - Закон о процени утицаја на животну средину („Сл. гласник РС“, бр.135/2004 и

 36/2009),

 -Закон о управљању отпадом („ Сл. гласник РС“, бр.36/09, 88/10, 14/2016 и 95/2018-

 др.закон),

 - Закон о заштити ваздуха („Сл. гласник РС“, бр. 36/2009 и 10/2013 и 26/2021-др.закон),

 - Закон о интегрисаном спречавању и контроли загађивања животне средине („ Сл.

 гласник РС“, бр.135/04 и 25/2015 и 109/2021)

 - Закон о заштити од буке у животној средини („ Сл. гласник РС“, бр. 96/2021),

 - Закон о заштити од нејонизујућег зрачења („Сл. гласник РС“, бр.36/2009)

 - Закон о заштити природе („Сл. гласник РС“, бр. 36/2009, 88/2010, 91/2010- испр.

 14/2016, 95/2018-др.закон и 71/2021 ).

* ПОДЗАКОНСКИ АКТИ ДОНЕТИ ПО ОСНОВУ ОВИХ ЗАКОНА:

 -Уредбе и Правилници донети по основу посебних закона од стране ресорног

 Министарства.

Наведени прописи из области заштите животне средине, поверени су послови јединице локалне самоуправе од стране Министарства заштите животне средине.

Инспекцијски надзори у 2022. години вршени су у складу са Годишњим планом инспекцијског надзора инспекције за заштиту животне средине за 2022. годину, који је сагласно одредби члана 10. став 6. Закона о инспекцијском надзору објављен на интернет сраници Општине Житиште: www.zitiste.rs.

**1.Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције):**

 Превентивно деловање вршено је приликом редовних инспекцијских надзора. Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима обавештавани на прописани начин у прописаним роковима сагласно одредбама Закона о инспекцијском надзору. Сами инспекцијски надзори вршени су према контролним листама за одређене области надзора, које су објављене на сајту Општине Житиште.

 Превентивно деловање инспекције за заштиту животне средине остварено је делом кроз информисање јавности о инспекцијском раду објављивањем Плана инспекцијског надзора за 2022. годину.

**2. Обавештавање јавности, пружање стручне саветодавне подршке надзираним субјектима**

 Инспектор за заштиту животне средине пружа стручну помоћ заинтересованим лицима и надзираним субјектима у смислу давања стручних објашњења, упознавања са обавезама из прописа и указивања надзираним субјектима на могуће забране, односно штетне последице њиховог незаконитог рада.

 Обавештавана је јавност о вршењу мониторинга буке, аерозагађења, поднетим захтевима о процени утицаја, обавештење свих загађивача на територији општине Житиште у вези локалног катастра загађивача.

Субјекти се обраћају инспекторима у вези са сваком недоумицом у њиховом пословању, како би евентуални пропусти били исправљени и како би њихов рад био у складу са прописима.

 У току 2022. године инспектор је извршио три саветодавне посете.

**3. Ниво усклађености пословања и поступања надзираних субјеката са законом и другим прописима, који се мери помоћу контролних листи**

 У поступку редовног инспекцијског надзора, инспектор поступајући у границама предмета инспекцијског надзора из налога за инспекцијски надзор, предузима оне проверене и друге радње које су садржане у контролној листи. Инспекцијски надзори вршени су према контролним листама за одређене области надзора, које су објављене на сајту Министарства заштите животне средине.

Редовним инспекцијским надзорима обухваћени су надзирани субјекти који својом делатношћу утичу на квалитет ваздуха, који генеришу неопасан отпад, а чију дозволу за градњу је издао надлежни орган јединице локалне самоуправе. Вршена је и контрола надзираних субјеката који поседују сагласности надлежног органа за послове заштите животне средине на студију о процени утицаја на животну средину, или решење којим су прописане минималне мере заштите животне средине, као и инспекцијски надзор код оператера који поседују дозволе за управљање отпадом издате од стране надлежног органа локалне самоуправе.У току претходне године извршено је 10 редовних инспекцијских надзора.

Ванредни инспекцијски надзори вршени су на основу поднетих претставки грађана, где су била 4 инспекцијска надзора.

У извештајном периоду извршено је 5 инспекцијских контрола о испуњености националних и ЕУ услова у пољопривредним газдинствима, код корисника IPARD подстицаја.

Надзираним субјектима су се током редовних и ванредних инспекцијских надзора, пружале информације и за оне области које нису биле обухваћене налогом за инспекцијски надзор, што је у знатној мери допринело усклађености пословања и поступања надзираних субјеката.

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање)**

Током 2022. године Инспекција за заштиту животне средине поступала је у складу са својим правима, дужностима и овлашћењима у којима је на основу утврђеног чињеничног стања записником наложила укупно 4 корективне мере за отклањање уочених незаконитости.

**5. Број утврђених нерегистрованих субјеката и мерама спроведеним према њима**

 Нерегистровани привредни субјекти нису пронађени у току извештајног периода.

**6. Мерама предузетим ради уједначавања праксе инспекцијског надзора и њиховом дејству;**

 У складу са Законом о инспекцијском надзору, у циљу уједначавања рада инспектора за заштиту животне средине у надзорима су коришћене контролне листе, које се налазе на сајту Мнистарства заштите животне средине и доступне су свим оператерима за потребе самоконтроле.

 У сарадњи са републичким инспекторима за заштиту животне средине извршено је више усмених консултација, размена информација, достава писаних обавештења и копија записника везано за контролу о испуњености националних и ЕУ услова у пољопривредним газдинствима, код корисника IPARD подстицаја.

**7. Остваривање плана и ваљаног планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора, који нису извршени и разлозима за то, као и о броју допунских налога за инспекцијски надзор;**

Редовни инспекцијски надзори вршили су се према контролним листама које су објављене на сајту Мнистарства заштите животне средине и на интернет страници Општине Житиште. У складу са наведеним планом инспекцијског надзора, инспектор је поред редовних, обављао и ванредне инспекцијске надзоре.

Преглед извршених инспекцијских надзора:

Број редовних инспекцијских надзора у 2022. години: 10

Број ванредних инспекцијских надзора у 2022. години: 9

Број контролних инспекцијских надзора у 2022. години: 4

Број превентивних инспекцијских надзора у 2022. години: 3

Годишњим планом инспекцијског надзора за 2022 годину планирано је 19 редовних и 10 ванредних инспекцијских надзора . План није извршен из разлога лоше процене времена потребног за остале активности које је инспектор обављао.

Остали послови које обавља инспектор:

- члан комисије за интервентне радове на јавним зеленим површинама (обилазак терена, сачињавање записнике)

- члан комисије за превенцију, контролу и смањење броја паса луталица, где се разматрају и дају предлози за решавање захтева грађана за накнаду штете настале услед уједа паса непознатог власника ( укупно 72 предмета).

- рад на предметима процене утицаја на животну средину и издавању дозвола за управљање отпадом.

- све послове по налогу органа локалне самоуправе

**8. Ниво кординације инспекцијског надзора са инспекцијским надзором кога врше**

**друге инспекције**

 Највиши степен кординације са другим инспекцијским службама остварен је са комуналном инспекцијом. У извештајном периоду извршен je 1 превентивни надзор у заједничкој акцији са комуналном инспекцијом општинске управе Житиште.

Овакве акције дају добре резултате важна је размена информација, међусобно обавештавање и сарадња.

**9. Материјални, технички и кадровским ресурсима које је инспекција користила у вршењу инспекцијског надзора и мерама предузетим у циљу делотворности употребе ресурса инспекције и резултатима предузетих мера**

 У одељењу за привреду, урбанизам, путну привреду, комунално-стамбене послове и заштиту животне средине, инспекцијски надзор у области заштите животне средине обавља један инспектор. Инспектор обухвата све области које су предмет надзора. Инспектор располаже једним рачунаром, штампачем и заједничким аутомобилом. У току радног времена инспектор за заштиту животне средине поступа у склду са својим овлашћењима. Пријем странака се обавља свакодневно, а пријаве грађана се примају усменим и писменим путем, телефоном. Сачињен је и годишњи план рада за 2023.годину. Добијена је сагласност Министарства заштите животне средине, на план и исти објављен на сајту општине.

**10. Придржавање рокова за поступање инспекције**

 Инспекција за заштиту животне средине се придржава рокова за поступање по предметима у складу са Законом о инспекцијском надзору и Законом о општем управном поступку и другим прописима. Предмети по захтеву странке решавају се у року. Странке којима је наложено да отклоне недостатке су у року извршавале своје обавезе.

**11. Законитости управних аката донетих у инспекцијском надзору( број другостепених поступака, њихов исход, број покренутих управних спорова и њихов исход)**

 Инспектор за заштиту животне средине, спроводећи одредбе закона из области заштите животне средине, у току инспекцијског надзора о сваком извршеном прегледу и радњама саставља записник и један примерак доставља надзираном субјекту. Надзирани субјекти нису имали примедбе ни на један записник састављен у 2022. години од стране ове инспекције.

**12. Поступања у решавању притужби на рад инспекције, са исходима тог поступања , уз посебно истицање броја поднетих притужби и области рада на које су се односиле**

 У 2022. години није било притужби на рад инспектора за заштиту животне средине.

**13. Обуке и други облици стручног усавршавања инспектора**

 - Вебинар Министарства заштите животне средине и јединице локалне смоуправе организоване од стране Сталне конференције градова и општина: Управљање отпадом (Београд, 31.јануар 2022.)

 - Вебинар Сталне конференције градова и општина: „Планирање и управљање заштитом животне средине у локалној самоуправи“ (4-5. април 2022.)

 - Обука инспектора за заштиту животне средине ЈЛС –Министарство заштите животне средине, Стална комференција градова и општина (10.октобар 2022.).

**14. Иницијатива за измене и допуне закона и других прописа**

 Инспекција за заштиту животне средине осим вршења инспекцијских надзора у 2022. години, није иницирала измене и допуне закона и других прописа.

**15. Мере и провере преузете у циљу потпуности и ажурности података у**

 **информацијоном систему.**

Током 2022. године Инспекција за заштиту животне средине редовно је ажурирала интерну база података о извршеним пословима из области своје надлежности.

**16. Стање у области извршавања поверених послова инспекцијског надзора**

Инспектор за заштиту животне средине у вршењу поверених послова инспекцијског надзора поступа у складу са законом прописаним правима, дужностима и овлашћењима.

Имајући у виду број закона којима су поверени послови јединица локалне самоуправе ради се на образовању и јачању инспекције, Министарство заштите животне средине организује обуке инспектора.

**17. Исходи поступања правосудних органа по захтевима за покретање прекршајног поступка, пријавама за прекршајни преступ и кривичним пријавама које је поднела инспекција**

 У току 2022. године није било захтева за покретање прекршајног поступка, пријава за привредни преступ, као ни кривичних пријава од стране инспекције за заштиту животне средине.

 **Збирни податци о раду и радни циљеви**

 Годишњим планом инспекцијског надзора за 2022. годину, планирано је 19 редовних и 10 ванредних инспекцијских надзора, реализовано 10 редовних и 9 ванредних.

Циљеви инспекцијског надзора су:

-Обављање редовних, ванредних и контролних инспекцијских надзора, у складу са законом.

-Вршење превентивног деловања и пружање стручне саветодавне подршке, на захтев надзираног субјекта. Израђује записнике, доноси решења и доставља их надзираном субјекту у законски прописаном року.

- Припрема и доставља тромесечни, шестомесечни и годишњи план рада у складу са постојећим упутствима и процедурама.

-Доставља годишњи извештај о раду и друге врсте извештаја по захтеву руководиоца одељења.

- спречавање обављања делатности нерегистрованих субјеката,

- у сагласности са канцеларијским пословањем води референтску свеску и архивира предмете.

-обавештавање јавности.

 Инспектор за заштиту животне средине

 Слободанка Радојчић